राष्ट्रीय सांख्यिकी कार्यालय (एनएसओ) ने मंगलवार को चालू वित्तीय वर्ष के लिए जीडीपी का पहला अग्रिम अनुमान जारी किया. बीते कई महीनों से अर्थव्यवस्था में जारी सुस्ती के चलते यह विकास दर पांच फ़ीसदी तक पहुंचने को लेकर भी विशेषज्ञ बहुत सहमत नहीं हैं.

अर्थव्यवस्था के विकास की दर लगातार नीचे गिर रही है. खाने-पीने की चीज़ें महंगी हो रही हैं. पेट्रोल-डीजल की क़ीमतें भी बढ़ी हैं और इसकी खपत कम हो रही है. 

बीते साल में महंगाई बेतहाशा बढ़ी है. लेकिन सरकार इसे नियंत्रित नहीं कर पा रही है. सरकार का कहना है कि चीज़ों की खपत कम हो रही है, लेकिन खपत कम होने की वजह क्या है और अगर यही हाल रहा तो क्या सरकार विकास दर के पांच फ़ीसदी के अनुमानित आंकड़े को छू पाएगी?

इस सवाल पर अर्थशास्त्री प्रो. अरुण कुमार कहते हैं, ''जो आंकड़े आते हैं वो एक तरह का अनुमान होता है कि ये कि विकास दर कितनी हो सकती है. लेकिन इसका आधार संगठित क्षेत्र के आंकड़ों होते हैं उसमें असंगठित क्षेत्र के आंकड़े नहीं होते. लेकिन अगर हम असंगठित क्षेत्र के आंकड़े जोड़ दें तो उसके आधार पर यह और कम हो जाएगा."

समाप्त

उनका मानना है कि अब जो अनुमान आया है उसके मुताबिक़ सरकार का कहना है कि दो तमाही में ग्रोथ रेट 5.25 फ़ीसदी होगा जिससे औसत विकास दर पांच फीसदी हो जाएगी लेकिन ये कोई तय बात नहीं है. यह महज उत्साह जगाने वाली बात है कि विकास की रफ़्तार बढ़ेगी और सब कुछ ठीक हो जाएगा. 

प्रो. अरुण कुमार के मुताबिक, ''अभी तक जो आंकड़े आ रहे हैं उससे स्पष्ट है कि इंडस्ट्रियल प्रोडक्शन और दूसरे क्षेत्रों में गिरावट अभी बनी हुई है. ऐसे में ये कहना मुश्किल लग रहा है कि अनुमानित आंकड़े 5.2 प्रतिशत के आसपास हो जाएंगे और अगर वो नहीं हुआ तो औसत आंकड़ा पांच फ़ीसदी होना भी संभव नहीं लग रहा है. हमें देखना होगा कि मनरेगा में क्या हो रहा है, दूसरे क्षेत्रों जैसे असंगठित क्षेत्रों में किस तरह गिरावट आई है. कृषि में हो सकता है कि बेहतर बारिश की वजह से रबी की फसल बेहतर हो लेकिन कृषि का अर्थव्यवस्था में योगदान 15 का है. अगर उसमें एक या दो फ़ीसदी की बढ़त आती भी है तो उससे बड़ा असर नहीं पड़ेगा.'' 

वो कहते हैं, ''कुल मिलाकर जो स्थिति है कि अभी हमारी अर्थव्यवस्था में बड़ा बदलाव नहीं हो रहा और गिरावट जारी है. उसकी वजह ये है कि जुलाई के बजट के बाद सरकार ने जो क़दम उठाए हैं वो संगठित क्षेत्र को लेकर... \n\nउपरोक्त लेख के लिए मुझे एक अच्छा शीर्षक दें।
भारत की अर्थव्यवस्था क्या पाँच फ़ीसदी की विकास दर का आँकड़ा छू पाएगी?